Aalborg Stiftstidende, 1846-08-22
Jfølge det de roesk. Stænder nylig forelagte Lovudkast til en Værnepligtsanordning, skulle alle Mandspersoner, som have opnaaet en Alder af 18 Aar, uden Hensyn til Stand eller Herkomst, være Værnepligten underkastede, kunden Søn eller Broder, der er at ansee som eneste Forsørger af en Familie, som ellers vilde falde det Offentlige til Byrde, forbigaaes ved Udskrivningen. Ligeledes forbigaaes indtil deres 24de Aar alle de, som ere indskrevne som acad. Borgere, ved Univ, i Kbhvn., Kiel eller ved Sorø Academi, eller som have taget første Deel af Afgangsexamen ved en af de lærde Skoler, hvor den udv. Underviisning er bleven indført, ligeledes de, som dyrke Videnskaber, der udfordres til den fuldst. Forstexamen, og de, som have taget den ved Khvns. Univ. anordnede Forberedelsesexamen, og enten ere Elever ved den polytech. Læreanstalt eller danne sig til Veterinairer, eller den juridiske Examen for Ustuderede; ligesom ogsaa Eleverne ved Kunstacademiet, Eleverne ved de kongl. Skolelærer-Seminarier, de unge Mennesker, som oplæres af LandhuusholdningsSelskabet, ligesom og Eleverne paa de under offentligt Tilsyn staaende Landv. Jnstituter. Eiheller kan Nogen udskrives, som oplæres ved det militaire Jnstitut; men forlader han dette, uden at blive Officeer, bliver han Udskrivning underkastet lige med alle Andre. Enhver, som ifølge kgl. Bestalling er ansat som Embedsmand, fremdeles Enhver, der er ansat i en Betjening, hvortil han er beskikket af Collegierne, samt endelig Enhver, der er ansat som fast Skolelærer, er fritaget for Udskrivning; derimod kan ingen Medhjælper ved en Skole fritages for Garnisonstjeneste. Ogsaa kunne indtil videre forbigaaes ved Udskrivningen alle de, som staae og, idetmindste i 2 Aar, forinden de kom til Udskrivningsalderen, have staaet i Lære hos en Kjøbmand eller Haandværks mester i Kjøbstæderne eller i nogen Fabrik. Enhver, som har modtaget den geistlige Ordination, er aldeles fritagen. Enhver, der er udskreven, men endnu ikke ansat til Tjeneste, har Lov til at stille en Anden for sig imod at deponere hos Sessionen eller vedkommende Troppeafdeling en saadan Sum, at en duelig Stedfortræder – efter Generalcommissariats=Collegiets Mening - derfor kan skaffes. Desuden bliver ved hver Stilling at erlægge 10 Rbdlr. til Christians Pleiehuus. I Kjøbstæderne, hvor Borgervæbningerne skulle ophæves, bliver at organisere Brand- og Politicorps, hvorved Jngen kan ansættes, som endnu hører til den staaende Hær, de, der ansættes ved disse Corpser, fritages for at indkaldes til Armeens Forstærkning. De af Kjøbenhavns Jndvaanere, der ikke henhøre til Sørullen, skulle paa egen Bekostning og uden Lodtrækning tjene under Kjøbenhavns væbning i de særegne Corpser, der udgjøre denne, nemlig Kjøbenhavns væbningslinie, dens Reserve i 2 Afdelinger og Stadens Brandcorps. Væbningslinien skal bestaae af Livjægercorpset, 2 Batailloner Jnfanteri og 1 Bataillon Fæstnings-Artillerie, der i fornødent Fald skal kunne anvendes ligesom den øvrige staaende Hær. Tjenestetiden er 8 Aar, efter hvilken Tid Vedkommende overføres til Reserven, hvori de atter maae tjene 8 Aar. Reserven skal værne om Staden og dens Omgivelser, bidrage til Sikkerheds og Ordens Vedligeholdelse i Staden og deeltage i aarlige Skyde og Exerceerøvelser i 6 til 8 Dage, samt forrette Vagttjeneste, naar Væbningens Linie er udcommanderet med Armeen.